**ОКВИРНА ПИТАЊА ЗА ИСПИТ ИЗ УПРАВЉАЧКОГ РАЧУНОВОДСТВА**

**ДИО 1 МИСИЈА РАЧУНОВОСТВЕНЕ ПОДРШКЕ ПРОЦЕСУ УПРАВЉАЊА**

(Хорнгрен и др. – стр. 1-20 / Гајић – стр. 55–104)

1. Дефинишите појам управљачког рачуноводства, наведите елементе рачуноводственог информационог система, те наведите и образложите најмање три основа по којима се управљачко рачуноводство разликује од финансијског рачуноводства.
2. Наведите и образложите три основне групе активности (одговорности) менаџмента, те објасните општу рачуноводствену подршку тим активностима (задаци рачуноводствене функције).
3. Наведите носиоце интереса према предузећу и основну подјелу корисника рачуноводствених извјештаја уз навођење и образложење сврха рачуноводственог система.
4. Дефинишите врсте интерних извјештаја рачуноводственог система и наведите најмање два примјера извјештаја који се припремају за различите нивое менаџмента.
5. Дефинишите појам и значај рачуноводства трошкова, те основне извјештаје рачуноводства трошкова.
6. Наведите кључне фазе у еволуцији задатака и активности рачуноводства трошкова/управљачког рачуноводства.
7. Наведите разлику између планског и контролног карактера одлука уз представљање одговарајућих примјера (врсте одлука на бази рачуноводствених извјештаја), те наведите претпоставке за адекватно ефектуирање улоге управљачког рачуновође у управљачком процесу укључујући и кључне смјернице за рад управљачког рачуновође.
8. Наведите и образложите принципе израде рачуноводствених извјештаја за менаџере.
9. Наведите и објасните кључне претпоставке успјешног менаџмента у будућности, уз навођење пословних функција у оквиру ланца вриједности, и њихових задатака, те образложење појам ланца добављача и његову важност у управљању трошковима.
10. Наведите и укратко образложите стандарде етичког понашања за управљачке рачуновође.

**ДИО 2 КОНЦЕПТИ И ПОДЈЕЛЕ ТРОШКОВА**

(Хорнгрен и др. – стр. 29-52 / Гајић – стр. 117–172 и 297-308)

1. Дефинишите појам и значај трошкова у пословним активностима и укратко објасните факторе који утичу на врсту и висину трошкова.
2. Објасните рачуноводствени концепт трошкова и релевантни обим активности, те концепт „различити трошкови за различите потребе“.
3. Објасните разлику између појмова трошак и расход.
4. Објасните разлику између појмова учинак и приход.
5. Наведите четири опште фазе обрачуна трошкова и образложите због чега се у том процесу користе мјеста трошкова.
6. Наведите и објасните подјеле трошкова за потребе вредновања залиха и утврђивања резултата пословања. Наведите примјере за сваку категорију.
7. Наведите и објасните подјеле трошкова за потребе пословног одлучивања. Наведите примјере за сваку категорију.
8. Наведите и објасните подјеле трошкова за потребе планирања и контроле. Наведите примјере за сваку категорију.
9. Објасните информациони значај краткорочног обрачуна успјеха, поступак билансирања резултата према методу трошкова продатих учинака, као и предности овог метода у односу на метод укупних трошкова, а са становишта интерних информационих потреба.

**ДИО 3 СИСТЕМИ ОБРАЧУНА ТРОШКОВА**

**– ВРЕМЕНСКИ АСПЕКТ ОБРАЧУНА ТРОШКОВА –**

**- МЕТОДОЛОШКИ АСПЕКТ ОБРАЧУНА ТРОШКОВА - ПОЈЕДИНАЧНА ПРОИЗВОДЊА**

(Хорнгрен и др. – стр. 109-142 / Гајић – стр. 177–198 и стр. 229-241)

1. Дефинишите појам и значај обрачуна трошкова, те образложите појмове носилац трошкова и изазивач (узрочник) трошкова, уз навођење одговарајућих примјера и за носиоце и за изазиваче, те разлику у појмовима производна и комерцијална цијена коштања.
2. Наведите и објасните циљеве обрачуна трошкова (сврхе информисања о трошковима).
3. Дефинишите појам „систем обрачуна трошкова“,наведите и објасните уобичајено коришћене подјеле система обрачуна трошковна.
4. Објасните временски аспект обрачуна трошкова, укратко објасните основне карактеристике обрачуна по стварним, планским, стандардним и нормалним трошковима, те потребу за коришћењем обрачуна по нормалним, планским и стандардним трошковима.
5. Објасните утицај врсте дјелатности на методологију обрачуна трошкова (врсте калкулације).
6. Објасните појмове директни трошкови, индиректни трошкови, мјесто трошкова, база за алокацију трошкова, те стопа за алокацију индиректних трошкова. Наведите примјере за наведене појмове. Због чега се израчунавање стопе за алокацију уобичајено врши на бази података идентификованих на годишњем нивоу?
7. Наведите и образложите фазе (кораке) при имплементацији обрачуна трошкова по наруџби (посла, односно обрачуна по радном налогу), те наведите начин израчунавања производне цијене коштања приликом примјене тог обрачуна.
8. Објасните појмове преапсорбовани и недовољно апсорбовани индиректни трошкови. Наведите и опишите начине за усклађивање алоцираних индиректних трошкова са стварним износом ових трошкова утврђених на крају обрачунског периода, те наведите у којим случајевима се конкретан поступак (начин) користи.

**ДИО 4 СИСТЕМИ ОБРАЧУНА ТРОШКОВА**

**ОБРАЧУН ТРОШКОВА НА БАЗИ АКТИВНОСТИ**

(Хорнгрен и др. – стр. 159-185)

1. Објасните појам „уједначавање трошкова”, у вези са примјеном традиционалног система обрачуна трошкова, те проблеме које ова појава узрокује. Због чега би менаџери требали бити забринути уколико је систем обрачуна трошкова непрецизан? Објасните три кључне смјернице за побољшање традиционалног система обрачуна трошкова (система обрачуна по наруџби или послу)?
2. Објасните концепт обрачуна трошкова на бази активности (енг. ABC), фазе у његовој примјени, те разлике у дефинисању циљева обрачуна у односу на традиционалне системе.
3. Наведите и објасните четири нивоа хијерархије трошкова коју користи систем обрачуна на бази активности. У чему се огледа значај употребе овог концепта.
4. Наведите и објасните претпоставке за примјену обрачуна трошкова на бази активности, те наведите одлуке за које су информације из обрачуна трошкова по активностима нарочито корисне.
5. Наведите и објасните најмање три индикатора потребе промјене постојећег система обрачуна трошкова.
6. Објасните појам и употребну вриједност концепта „управљање на бази активности“.

**ДИО 5 СИСТЕМИ ОБРАЧУНА ТРОШКОВА**

**- МЕТОДОЛОШКИ АСПЕКТ ОБРАЧУНА ТРОШКОВА – МАСОВНА И СЕРИЈСКА ПРОИЗВОДЊА -**

(Хорнгрен и др. – стр. 721-755 / Гајић – стр. 241–261)

1. Наведите у којим случајевима користимо обрачун трошкова по процесима, коју класификацију трошкова користимо у том случају и због чега. Наведите примјере предузећа која користе овај облик обрачуна трошкова.
2. Наведите и образложите три различита случаја приликом обрачуна трошкова процеса, а у вези са евидентираним залихама производње у току, те фазе у примјени обрачуна трошкова процеса.
3. Објасните појам “еквивалентне јединице”, њихову употребну вриједност при примјени система обрачуна трошкова по процесима, као и начин њиховог израчунавања у случају употребе метода пондерисаног просјека, те ФИФО метода.
4. Објасните разлике (по фазама) у примјени обрачуна трошкова процеса, у случају примјене метода пондерисаног просјека и ФИФО метода.
5. Образложите одговор на питање да ли је за метод пондерисаног просјека битан степен завршености крајњих залиха недовршене производње када се утврђује вриједност завршених и незавршених производа у процесној производњи, као и одговор на питање да ли је за ФИФО метод битан степен завршености почетних залиха недовршене производње када се утврђује вриједност завршених и незавршених производа у процесној производњи.
6. Образложите појам „пренесених трошкова“, те њихов утицај на обрачун трошкова по процесима. Наведите кључну предност ФИФО метода у односу на метод пондерисаног просјека приликом обрачуна трошкова процеса и обрнуто.

**ДИО 6 СИСТЕМИ ОБРАЧУНА ТРОШКОВА**

**- МЕТОДОЛОШКИ АСПЕКТ ОБРАЧУНА ТРОШКОВА - КУПЛОВАНА ПРОИЗВОДЊА**

(Хорнгрен и др. – стр. 637-660 / Гајић – стр. 262–275)

1. Објаснити појам купловане производње, те појмове: заједнички трошкови, тачка подјеле (одвајања) и одвојиви (додатни) трошкови. Наведите два примјера производње у којој настају заједнички трошкови, те најмање два појединачна производа у оквиру такве производње, које је могуће идентификовати у тачки раздвајања.
2. Наведите четири метода за алокацију заједничких трошкова и образложите метод продајне вриједности у тачки подјеле. Објаснити у којем случају је овај метод префериран када се врши алокација заједничких трошкова.
3. Наведите четири метода за алокацију заједничких трошкова и образложите метод физичких јединица. Објасните ограничења у примјени овог метода.
4. Наведите четири метода за алокацију заједничких трошкова и образложите метод нето оствариве вриједности са различитим стопама профитабилности носилаца који су предмет обрачуна.
5. Наведите четири метода за алокацију заједничких трошкова и образложите метод нето оствариве вриједности са истим стопама профитабилности носилаца који су предмет обрачуна. Наведите и образложите у чему је посебна специфичност примјене овог метода.

**ДИО 7 ДОДАТНА ПИТАЊА АЛОКАЦИЈЕ ТРОШКОВА И ИНТЕРНИ ОБРАЧУН ИЗМЕЂУ МЈЕСТА ТРОШКОВА**

(Хорнгрен и др. – стр. 591-620 / Гајић – стр. 275-297)

1. Наведите и образложите најмање три разлога за алокацију трошкова, те образложите нека од релевантних питања у вези са алокацијом трошкова (начин подјеле трошкова, које врсте трошкова алоцирати, колико мјеста трошкова користити, које базе за алокацију користити, колико стопа за алокацију користити и слично).
2. Наведите и образложите четири критеријума која се користе (као путоказ) при одлучивању о алокацији трошкова.
3. Наведите методе за израчунавање секундарних трошкова **-** методе за алокацију трошкова одјељења за подршку (помоћног одјељења). Образложите начин примјене директног метода за алокацију трошкова одјељења за подршку.
4. Наведите методе за израчунавање секундарних трошкова **-** методе за алокацију трошкова одјељења за подршку (помоћног одјељења). Образложите начин примјене секвенцијалног метода (метод “корак ниже”) за алокацију трошкова одјељења за подршку.
5. Наведите методе за израчунавање секундарних трошкова **-** методе за алокацију трошкова одјељења за подршку (помоћног одјељења). Образложите начин примјене метода реципрочне алокације трошкова одјељења за подршку (метода линеарних једначина).
6. Наведите и објасните начин примјене метода за алокацију општих трошкова, укључујући и њихове предности и недостатке.

**ДИО 8 СИСТЕМИ ОБРАЧУНА ТРОШКОВА**

**– САДРЖИНСКИ АСПЕКТ ОБРАЧУНА ТРОШКОВА**

(Хорнгрен и др. – стр. 341-372 / Гајић – стр. 198-229)

1. Објасните разлике између апсорпционог и варијабилног обрачуна трошкова залиха.
2. Под којим условима ће апсорпциони систем обрачуна вриједности залиха омогућити веће резултате пословања у односу на варијабилни систем обрачуна вриједности залиха и због чега. Наведите и објасните начин утврђивања промјена у пословном резултату узастопних обрачунских периода, рачунатом по варијабилном обрачуну вриједности залиха учинака.
3. Наведите разлог за појаву разлика у обрачуну резултата обрачунатог по апсорпционом и варијабилном обрачуну вриједности залиха учинака, те образложите два начина за израчунавање ове разлике.
4. Наведите и објасните могућности које су на располагању управљачком рачуновођи када дефинише базу за алокацију фиксних индиректних трошкова (капацитет као ниво деноминације), а у случају да се не примјењује обрачун по стварним трошковима.

**ДИО 9 УТВРЂИВАЊЕ НАЧИНА ПОНАШАЊА ТРОШКОВА**

(Хорнгрен и др. – стр. 387-424 / Гајић – стр. 313-337)

1. Објасните појам „функција трошкова“, двије претпоставке које се користе када се предвиђа функција трошкова са рачуноводственог становишта, те начин на који се та функција изражава. Објасните зашто.
2. Наведите и објасните три фактора од којих зависи како ће се трошкови окарактерисати, приликом њихове подјеле са становишта утицаја промјена у нивоу активности?
3. Дефинишите фиксне, варијабилне и мјешовите трошкове. Наведите по један примјер за сваку од ових категорија. Наведите и опишите три алтернативне линеарне функције трошкова, те начин њиховог представљања у оквиру релевантног обим активности. Објасните разлоге због којих се препоручује да се просјечни (укупни) трошкови користе опрезно приликом планирања трошкова?
4. Наведите и опишите четири приступа за утврђивање (предвиђање) функције трошкова, те наведите који је метод најпрецизнији.
5. Наведите кораке у предвиђању функције трошкова, у случају да се функција трошкова предвиђа на бази квантитативне анализе, те наведите и опишите два метода квантитативне анализе приликом предвиђања начина понашања трошкова.
6. Објасните појмове „крива учења“, односно „крива искуства“, њихову употребну вриједност, те наведите и објасните два основна концепта за израчунавање нелинеарне функције трошкова (модели учења).

**ДИО 10** **АНАЛИЗА ОДНОСА: ТРОШКОВИ – ОБИМ АКТИВНОСТИ – ДОБИТАК**

**(„CVP“ АНАЛИЗА)**

(Хорнгрен и др. – стр. 67-93 / Гајић – стр. 341-365)

1. Објасните појам и употребну вриједност анализе односа трошак – обим активности – добитак („CVP“ анализе).
2. Наведите и објасните најмање три претпоставке употребе анализе односа трошак – обим активности – добитак („CVP“ анализе).
3. Дефинишите појам преломне тачке и наведите начине за њено израчунавање (укључујући и графички метод).
4. Објасните појмове и начин израчунавања „циљног пословног резултата“ и „циљног нето резултата“, у контексту анализе односа трошкова – обима активности – добитка, те објасните важност овог показатеља.
5. Дефинишите појам „маржа сигурности”. Представите различите начине израчунавања овог показатеља (количински, вриједносно и графички) и објасните његову важност.
6. Дефинишите појам оперативног левериџа (полуге) и његову употребну вриједност приликом пословног одлучивања.
7. Навести и описати најмање три ограничавајућа фактора која треба имати на уму када се користи анализа односа трошак – обим активности – добитак („CVP“ анализа).

**ДИО 11 ДОНОШЕЊЕ ОДЛУКА И РЕЛЕВАНТНЕ ИНФОРМАЦИЈЕ**

(Хорнгрен и др. – стр. 445–478 / Гајић – стр. 369-412)

1. Наведите и образложите уобичајене фазе у процесу пословног одлучивања.
2. Наведите могућности за подјелу одлука и карактеристике адекватне („добре“) одлуке, као и принципе рационалног одлучивања.
3. Наведите и објасните карактеристике рачуноводствене информације за потребе пословног одлучивања, као и претпоставке разликовања релевантних и ирелевантних рачуноводствених информација.
4. Образложите појмове диференцијални трошак и приход и инкрементални трошак и приход. Наведите примјере. Дефинишите појам опортунитетних трошкова и појам ненадокнадивих (потонулих, енг. „sunk“) трошкова, те њихов значај за процес пословног одлучивања. Наведите примјере.
5. На примјеру алтернативног пословног одлучивања: „прихватити или не специјалну наруџбу” објасните (квантитативне и квалитативне) релевантне информације. Објасните због чега би менаџмент предузећа одбио прихватање наруџбе од купца који је ван редовних канала дистрибуције, иако би обрачун релевантних прихода и расхода показао вјероватно повећање резултата по том основу.
6. На примјеру алтернативног пословног одлучивања у случају одлучивања о томе да ли самостално производити или куповати дио, компоненту, и слично, наведите и објасните (квантитативне и квалитативне) релевантне информације.
7. На примјеру алтернативног пословног одлучивања о употреби ограниченог капацитета, објасните (квантитативне и квалитативне) релевантне информације.
8. На примјеру алтернативног пословног одлучивања о избору производног микса наведите и објасните (квантитативне и квалитативне) релевантне информације.
9. На примјеру алтернативног пословног одлучивања о додавању производа или услуге у асортиман или о додавању профитног центра, објасните (квантитативне и квалитативне) релевантне информације.
10. На примјеру алтернативног пословног одлучивања о изостављању производа или услуге из асортимана или изостављања профитног центра, објасните (квантитативне и квалитативне) релевантне информације.

**ДИО 12 ОДЛУКЕ О ПРОДАЈНИМ ЦИЈЕНАМА И АЛОКАЦИЈА ПРИХОДА**

(Хорнгрен и др. – стр. 499-529 и стр. 678–684 / Гајић – стр. 415-454)

1. Образложити циљеве политике продајних цијена, у традиционалним и савременим условима пословања.
2. Наведите и образложите кључне екстерне и интерне факторе (детерминанте) које утичу на одлуке о продајним цијенама, те образложите разлику приликом дефинисања продајних цијена примјенљивих у дугом и у кратком року.
3. Наведите и укратко објасните два основна приступа приликом доношења одлука о (дугорочним) продајним цијенама.
4. Наведите и образложите предности и недостатке приступа дефинисању продајних цијена по концепту трошкови плус – метод пуних трошкова.
5. Наведите и образложите предности и недостатке приступа дефинисању продајних цијена по концепту трошкови плус – метод непотпуних трошкова.
6. Објасните предности концепта циљне продајне цијене приликом дефинисања продајних цијена за учинке предузећа, те потенцијалне проблеме приликом његове примјене.
7. Објасните појмове: цјеновна дискриминација, предаторске цијене, дампиншке цијене и договорене цијене. Наведите примјере.
8. Објасните у којим случајевима је неопходна алокација прихода, те наведите и опишите два метода која се користе приликом алокације прихода.
9. Наведите и објасните предности и недостатке примјене метода распореда прихода на бази одабраних појединачних вриједности.
10. Наведите и објасните предности и недостатке примјене инкременталног метода распореда прихода.

**ДИО 13 РАЧУНОВОДСТВЕНА ПОДРШКА ПРОЦЕСУ ПЛАНИРАЊА**

(Хорнгрен и др. – стр. 209–237 / Гајић – стр. 459-482 и 510-516)

1. Дефинишите процес планирања и буџетирања, те образложити процес буџетирања, појам буџет, те појам и садржај „главног буџета“.
2. Наведите и образложите приступе буџетирању и различите начине подјеле буџета.
3. Наведите и образложите кораке у припреми планског биланса успјеха.
4. Образложите употребу стандардних трошкова у функцији планирања и контроле остварења.
5. Наведите и образложите неке (најмање три) од основних разлога због којих се користе буџети (у чему се огледа њихова важност), те предуслове за ефикасно буџетирање.

**ДИО 14 РАЧУНОВОДСТВЕНА ПОДРШКА ПРОЦЕСУ КОНТРОЛЕ И ОСТВАРЕЊА ПЛАНИРАНИХ РЕЗУЛТАТА**

(Хорнгрен и др. – стр. 257-281, 299-325 и 684-693 / Гајић – стр. 517-584)

1. Шта је циљ и употребна вриједност утврђених одступања од планираних вриједности расхода, прихода и резултата. Објасните разлику између појмова флексибилни буџет и флексибилно буџетирање.
2. Која је кључна разлика између статичког и флексибилног буџета? Опишите кораке у развоју флексибилног буџета, те његову употребну вриједност.
3. Дефинишите начин израчунавања „одступања у цијенама инпута” и „одступања у ефикасности коришћења инпута” приликом анализе одступања код директних врста трошкова. Објасните њихов значај.
4. Објасните због којих би разлога одступање од вриједности у флексибилном буџету могло да буде негативно.
5. Наведите и објасните начин рачунања одступања која постоје за фиксне индиректне трошкове (на сва три нивоа анализе).
6. Наведите и објасните начин рачунања одступања која постоје за варијабилне индиректне трошкове (на сва три нивоа анализе).
7. Објаснити због чега је износ одступања од вриједности у флексибилном буџету исти као и износ укупног одступања за варијабилне индиректне трошкове, а износ одступања од вриједности у флексибилном буџету исти као и износ одступања у потрошњи за фиксне индиректне трошкове.
8. Објаснити појам: „четворостепена анализа одступања“ (анализа 4 нивоа одступања)на индиректним трошковима.
9. Објасните разлику између одступања у ефикасности за трошкове директног материјала и одступање у ефикасности за варијабилне индиректне трошкове.
10. Наведите и објасните начин рачунања одступања на приходима.
11. Објасните појам рачуноводство одговорности и однос стратегије, планирања и буџета.
12. Дефинишите појам „центар одговорности”, те набројте и објасните четири основна типа центара одговорности, те разлоге за њиховог постојања.
13. Дефинишите појам „контролабилни трошкови“, те објасните разлоге због којих се контролабилност трошкова и прихода тешко утврђује.